        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    15 martie   2021  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi. 

                                Se supune la vot  procesul  verbal al ședinței anterioare  din data de 23 februarie  2021.

      
                                 Nefiind   obiecțiuni procesul verbal al ședinței ordinare din data de 23 februarie 2021  a fost aprobat cu unanimitate de voturi. 




Se trece la  primului  punct al ordinei de zi, depunerea jurământului de d-na Moșneag Ilona.




D-na secretar general, face cunoscut Încheierea Civilă nr.111/2021 după care d-na Moșneag Ilona depune jurământul și semnează. Un exemplar al jurământului a fost înmânai doamnei Moșneag Ilona consilier local.
                           Se trece la discutarea următorului punct al ordinei de zi  și anume, reorganizarea comisiilor de specialitate în urma depunerii jurământului , cooptarea d-nei Moșneag Ilona într-o comisie.

                          D-na secretar general, arată faptul că, în urma demisiei d-lui Szocs Gabor s-a vacantat funcția de secretar al comisiei pentru administrația publică locală, juridică, socială. Prin proiectul de hotărâre prezentat d-na Moșneag Ilona a fost cooptat în această comisiei și implicit în funcția de secretar al comisiei. 
                          Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 27 /2021 
                   La următorul punct al ordinei de zi, este prezentat materialul cu privire la vânzarea unui imobil construcție și teren aferent.




D-ul Markos Sandor, întreabă, cum s-a ajuns la prețul prezentat în proiectul de hotărâre , există o diferență între primul proiect din luna februarie și proiectul prezentat. 



D-ul primar, valoarea prin Raportul de evaluare a fost stabilită corect, mp., construit este undeva la 453 Euro. Ulterior s-a scăzut, uzura, amortizarea, deprecierea și s-a ajuns la suma din raport. Conform legislației este posibil recunoașterea din valoarea construcției 50% din investițiile dovedite prin acte. Inițial s-a propus recunoașterea 45% din valoarea investiției, iar în urma discuțiilor purtate în comisia buget finanțe s-a stabilit recunoașterea  47,09%, adică suma de 631.000 lei, rezultând astfel un preț de vânzare a imobilului în suma de, 850.000,00 lei, valoare acceptată de părți.
                          Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 28 /2021 
                   La următorul punct al ordinei de zi, este prezentat materialul cu privire la completarea Hotărârii Consiliului local orășenesc Borsec nr.106/2020 .



 D-ul primar, propune ca, lunar înainte s-au după ședința de consiliu să fie ținută și ședință de Consiliu de Administrație , în cadrul căruia se pot discuta toate problemele societății. Arată faptul că, el săptămânal în ziua de luni se întâlnește cu conducerea societății și se discută toate măsurile ce trebuie luate, veniturile/cheltuielile și eventualele probleme. Se dorește ca sania de vară să fie pornită din data de 01 mai 2021, iar până atunci trebuie pus la punct restaurantul să fie funcțional și să deservească turiștii în condiții optime.  S-a discutat despre lucrările care vor fi prestate de societate  pe bază de contract încheiat cu orașul Borsec.  



 D-na secretar general, arată faptul că, majorarea de capital social a unei societăți înființate de consiliu este considerată conform legislației, ajutor individual de minimis. În vederea intrării în legalitate a fost parcurs procedura de obținere a avizului din partea Consiliului Concurenței. În urma parcurgerii etapelor prevăzute de lege s-a obținut avizul nr.388/2021. Din acest considerente este necesar ca în conformitate cu prevederile  Cap.VI, art.60 coroborat cu Cap.IX din  Legea  nr. 24/2000, republicată privind Normele de tehnică legislativă cu modificările şi completările ulterioare Hotărârea Consiliului local orășenesc Borsec nr.106/17 decembrie 2020 să fie completată după cum urmează:
                     Completarea preambulului hotărârii  cu următoarele prevederi: 
                             Analiza de oportunitate nr. 81/2021,  adresele nr.79/2021 şi nr.79.1/2021 prin care Instituția Prefectului şi Consiliul Județean Harghita au fost informate cu privire la intenția de a se institui măsura de sprijin pentru SC Dezvoltare Urbană SRL ,  Ordonanța  de Urgență nr. 77/2014 privind procedurile naționale în domeniul ajutorului de stat precum si pentru modificarea si completarea Legii concurentei nr. 21/1996, republicată, cu modificările şi completările ulterioare, prin Ordonanța de Urgență  nr. 2/2015,  Avizului Consiliul Concurenței nr. 385/2021 privind aprobarea unui ajutor individual de minimis pentru majorarea capitalului social al societății Dezvoltare Urbană SRL. 



   Completarea art.1 din  partea de dispozitiv al   hotărârii  , care va avea următorul cuprins: 




 Aprobă majorarea capitalului   social al S.C .Dezvoltare Urbană SRL, prin acordarea unui ajutor minimis individual ,  cu suma de 350.000 lei, în vederea acoperirii  deficitului financiar și a unor cheltuieli  ocazionale pentru  deschiderea sezonului schiabil 2020-2021, contracararea deficitului în urma efectelor pandemiei Covid 19 , criza sanitară care a determinat oprirea și sau deschiderea cu întârziere a unor activități de agrement și implicit micșorarea veniturilor societății, prin majorarea proporțională a valorii nominale a acțiunilor.          
 


          Celelalte prevederi din hotărâre rămân aplicabile.


D-ul Szabo Tibor, întreabă , dacă vor fi lucrări care pe bază de contract se pot atribui în vederea executării, pentru societate.


D-ul primar, vor fi lucrări care pot fi executate de societate și vor fi atribuite.



D-ul Maier Cristian, întreabă cum stă actual societatea din punct de vedere financiar.



D-ul primar, momentan stă destul de bine au în cont suma de 330.000 lei.




 Arată consiliului faptul că, societatea a avut o mare pierdere cu aplicarea cotei de TVA. La serviciile de schi și sanie de vară TVA este 5% iar societatea a aplicat 19 %, fapt ce nu a fost observat de nimeni. Acum a fost observat și nu se mai poate face nimic. Diferența de bani pierdută rămâne pierdută.

                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 29/2021 


 La următorul punct al ordinei de zi, este prezentat materialul cu privire la 
aprobarea cheltuielilor eligibile și neeligibile precum și contribuția proprie   pentru  obiectivul  de investiție ”Realizarea sistem de încălzire pe bază de biomasă la clădirile publice din orașul Borsec, județul Harghita ”


D-ul primar, arată faptul că, în luna decembrie conform devizelor au fost aprobați indicatorii tehnico economici al proiectului. FEADR , solicită ca sumele neeligibile și contribuția proprie să fie aprobată într-un articol separat. Între timp conform fazei de proiectare cifrele stabilite s-au modificat. Din aceste considerente este necesar adoptarea acestui proiect prezentat.



D-ul  Szabo Tibor,  cifrele au crescut foarte mult față de cifrele din decembrie .
                  D-ul primar, da, în faza de proiectare se modifică cifrele inițiale. În cazul actual s-a ridicat prețul din cauza unui cazan mai performant și instalațiile exterioare, conducte care inițial nu au fost prevăzute .
-Valoarea eligibilă : 672.397,42 lei (144.183 EUR)

-Valoarea neeligibilă: 570.280,74 lei (122.286 EUR)

-Valoare TVA: 233.384,85 lei (50.045 EUR)

-contribuția proprie  570.280,74 lei., care  reprezintă  achitarea tuturor cheltuielilor neeligibile ale proiectului,
                           Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 30/2021 
                          La următorul punct al ordinei de zi, este prezentat materialul cu privire la  aprobarea Studiului de Oportunitate și stabilirea modului de delegare a gestiunii pentru serviciul  de salubrizare a localității Borsec .



       D-ul primar, arată faptul că, contractul de delegare de gestiune a serviciului de colectare și transport gunoi menajer anul trecut la sfârșitul lunii august a ajuns la termen . Conform legislației în vigoare a fost încheiat de două ori contract  de delegare a gestiunii a serviciului public de salubrizare în orașul Borsec pe perioadă de câte 4 luni , atribuit prin achiziție publică directă.  Este nevoie de scoaterea la licitație publică a serviciului cât mai repede ca din 01.05 2021 să nu rămânem fără serviciu. Primul pas este , stabilirea modului de  delegare a gestiunii pentru serviciul  de salubrizare a localității Borsec pa baza unei studiu de oportunitate care trebuie aprobat prin hotărâre.  În cel mai scurt timp posibil se va înainta către consiliu un proiect de hotărâre prin care trebuie adoptat caietul de sarcini, regulamentul de organizare și funcționare precum și procedura licitației publice.




Contractul de delegare de gestiune se va încheia pe o perioadă de cinci ani și cu o clauză specială , în cazul în care depozitul de la Remetea intră în funcțiune se va desface contractul unilateral. În cazul în care în termenul de cinci ani nu se pornește depozitul de la Remetea va fi posibilitatea de a se prelungi contractul cu acordul părților contractul inițial cu încă 2,5 ani. 



D-ul Markos Sandor, trebuie prevăzut în caietul  de sarcini, ca și obligativitate pentru societatea care va veni la licitație, dimensionarea corectă a pubelelor. Sunt familii unde pubelele sunt prea mici la blocuri și prea puține.




D-ul Szabo Tibor ,  la blocuri unde pubelele nu sunt încuiate într-adevăr sunt probleme , dar acolo este aruncat gunoi și de alți localnici nu numai locuitorii blocului respectiv. Din acest motiv se umple foarte repede pubela iar gunoiul este aruncat lângă, iar cei care colectează nu  ridică și  gunoiul de lângă pubele numai pe cel din pubele.
                            D-ul primar, este necesar ca să începem colectarea selectivă să fie organizat periodic ridicarea obiectelor voluminoase, colectarea gunoiului provenit în urma curățirii curților, grădinilor în perioada de  primăvara și toamna, desemnarea unui loc pentru depozitarea deșeurilor rezultate în urma demolării unor construcții.




D-ul Bayka Gyula, aceste măsuri ar trebui prevăzute  în caietul de sarcini ca,  societatea care va câștiga licitația în acest sens să organizeze colectarea și transportul gunoiului.      
                          Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 31/2021 
DIVERSE:



D-ul Szabo Tibor, trebuie luate măsuri pentru remedierea problemelor ivite  la cazanul de la casa de cultură. Gazele emanate de cazan pun în pericol sănătatea funcționarilor care lucrează acolo.




D-ul viceprimar,  a fost comandat și cumpărat un ventilator care trebuie montat și se va rezolva problema. Arată faptul că, nici hornul nu a fost construit în parametrii standard, dar odată cu montarea ventilatorului nu  va mai fi problemă de emanația de gaze.
                           D-ul primar, arată faptul că, în câteva zile se termină reabilitarea din interior al clădirii și se pot muta înapoi. 



        D-ul Markos Sandor, în ședința trecută a fost vorba că, valoarea proiectului de reabilitare sediu se majorează cu 10.000 lei. În procesul verbal a apărut o sumă mai mare. 



        D-ul primar,  arată faptul că ,  contribuția proprie în proiect de  420.359,37, reprezintă cheltuielile neeligibile ale proiectului, și  2% din valoarea eligibilă a proiectului, care este de  14.809,48 lei,



D-ul Balazs Tibor, trebuie găsită o soluție pentru ridicarea autoturismelor abandonate pe marginea drumului . Pe strada Jokai Mor sunt patru astfel de autoturisme chiar lângă biserică. O altă problemă sesizată, parcarea autoturismelor pe trotuar. Copii când merg la școală umblă pe carosabil pe motiv că trotuarele sunt  ocupate iar parcarea este goală. . Trebuie luate măsuri pentru prevenirea unor accidente și stoparea fenomenului care perpetuează de mult timp.




D-ul primar, este o problemă prioritară și majoră amenajarea de parcări. Acuma sunt goale parcările dar vine sezonul estival când nu există loc de parcare. Trebuie identificate locuri unde este posibil amenajarea de parcări.




D-ul Szabo Tibor, trebuie amplasat un indicator rutier la intrarea pe strada Petofi Sandor , care indică stradă înfundată. Mulți turiști sunt derutați de GPS care indică total altceva. 




D-ul Balazs Tibor, ridică problema hornului de la blocurile sociale. A fost efectuată o lucrare de mântuiala și deja a fost raportat de două ori incendiu. Firele de electricitate sunt topite, există risc de electrocutare. Trebuie văzută și rezolvată problema până când nu va  fi problemă  și mai mare.




D-ul primar, propune constituirea unei comisii în acest sens,care vor verifica și aborda  soluții viabile în vederea prevenirii unor probleme și mai mari, și  întocmirea unui proces verbal de constatare care va cuprinde toate elementele constatate.  Propune ca din comisie să facă parte d-ul Suciu Andrei, protecție civilă, Simon Zsolt, PSI, membrii comisiei de urbanism și amenajarea teritoriului din cadrul consiliului plus consilieri care doresc să facă parte din comisie.




Propune ca, comisiile din cadrul consiliului la ședințe să solicite din partea aparatului de specialitate al primarului un  reprezentant care poate acorda informații cu privire la legislația aplicabilă precum și istoricul problemelor ce urmează să fie discutate. Apar acorduri la cereri depuse în 2019, acord din 2020 iar cel interesat apare pentru încheierea unui contract în 2021.În acordurile și răspunsurile la cereri trebuie trecut un termen rezonabil pentru încheierea unor eventuale contracte în caz contrar, acordul își pierde valabilitatea. Pentru construirea de garaje și șoproane acum când dorim o sistematizare a zonelor este inutil. Nu trebuie aprobat nici o astfel de cerere. Vor fi probleme dar trebuie asumate .




Arată consiliului faptul că, se lucrează la construcția bugetului pe anul 2021 care va cuprinde realizarea de PUZ în zonele unde este necesar, proiecte tehnice care vor fi necesare pentru accesarea de proiecte și solicită propuneri de investiții. Așa se pare că vor fi proiecte cofinanțate  pentru orașe mici și ce putem realiza prin proiecte trebuie accesat.




Proiectul integrat depus pentru cofinanțare a intrat în faza de semnarea contractului. Ministrul dezvoltării d-ul Cseke Attila în perioada 1-2 aprilie va fi în județ și se dorește ca semnarea contractului să fie chiar la Borsec dacă agenda ministrului va permite.




D-ul Szabo Tibor, un lucru bun ar fi, deschiderea unui ghișeu de transcrieri auto în localitate.




Președintele ședinței, locuitorii din bloc au sesizat faptul că, pivnițele sunt pline de apă. Dacă există o posibilitate de a remedia această problemă. O altă sesizare, balustrada de lângă izvorul ”Kecske” care este dărâmată. 




D-ul viceprimar,  balustrada de la izvorul ”Kecske” urmează să fie reparată numai timpul să ne permită , material avem și urmează să ne apucăm de treburile gospodărești necesare.




D-ul Markos Sandor, propune ca balustrada de lângă izvorul ”Kecske” să fie făcută din material care ține , părțile care intră în pământ să fie din fier iar balustrada  din lemn va ține mai mult. Ridică problema drumului din fața blocului A(1-4) unde după ploaie se adună apă pe marginea carosabilului și dacă trece o mașină toată fațada construcției este stropită. Trebuie găsită o soluție pentru stoparea fenomenului. 




D-ul primar, se încearcă printr-un șanț acoperit conducerea apei în pârâu dar nu o vede ca o soluție care ar rezolva problema în totalitate. 




D-ul Pepel Attila Arpad,  propune amplasarea de coșuri de gunoi  pe porțiunea strada Carpați de la dispensar și până la viaduct. 




D-ul viceprimar, s-a discutat această situație și urmează montarea de coșuri de gunoi pe porțiunea menționată și în alte zone unde este necesar.




D-ul Bayka Gyula, trebuie găsită soluția ca,  odată  cu punerea  în funcțiune a Casei  de sănătate (dispensar) să fie posibil efectuarea examenului medical pentru șoferi. Încheiate contracte în acest sens cu medici și periodic să fie un astfel de serviciu în beneficiul locuitorilor și celor din jur, 




D-ul primar, este o propunere bună și se poate realiza după ce se va închide punctul de vaccinare și fiecare cabinet va primi destinația inițială. Pandemia a bulversat tot programul inițial stabilit. 
                            D-ul Bayka Gyula, propune amenajarea unui loc de parcare lângă terenul sport ”Kerek”.




D-ul primar, este în program amenajarea zonei respective ca loc de parcare și urmează să fie și realizată.




În continuare se discută liber despre unele măsuri care trebuie luate în vederea ridicării aspectului localității, măsuri care se pot realiza din surse proprii și sunt necesare. Se va întocmi o listă de priorități ca ,lucrările să fie executate sistematic în beneficiul și interesul orașului. 

                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


             Moșneag Ana Maria
